Roccamandolfi

Roccamandolfe è ne puaése italiane di 972 cresctiane della pruvincia de Sernia de ru Mulise.

Ggiugrafia
Roccamandolfe (La Rocca) scta messa alla via chiù a suddescte della pruvincia de Sernia, cunfinia che la pruvincia de Cambuasce e che la pruvincia de Ter' Lavore.

La mendagna chiù aveta de Re Muatese (l'Appennine de ru Mulise) è aveta 2.050 ngoppa arru mare (n.r.m.) e fa parte della Rocca.

Clima
L'utemamènde a Roccamandolfe non fa chiù chela fridde che faceva a chiare tiembe, defatte la sctaggione oramai c'arrivia a fi' 35 grade de calore. Ru clima però è sicche e l'aria c'ammandè fresca chiussà de tutte re piaise la pe tuerne.

 Gende 

Monumende e ate belle vie
Sanduarie de Sande Lebberiate
Alla Rocca ce scta ne suanduarie che ru corpe de Sande Lebberiate Martere da chiù de 200 anne.

Chiesia re Siande
N'ata chiesia rucculana è chela de re Siande. La dende ce sctanne le sctatue de Sande Savasctiane, sand'Anna e sande Denate, ru prutettore della "epilessia" ca defatte a chire tiembe menivia chiamate "male de Sande Denate" e iè ne suande imbortande pe tutte re piaisce de ru Mulise e della via de Beneviende. La devozione pe Sande Savasctiane e Sande Denate è nata darre fuatte ca primia d'iesse n'a chiesia, 'ssu edifice ieva nu spedale addò ce iviane a mette ri mbesctate (ne luazzaretta).

Re Cuasctiélle
Alla Rocca ce sctà ne cuasctiélle ca è sctiate attaccate da Federiche II, ru mberatore della Scvèvia. Tanne eva une de re chiasctielle chiù forte de re Muatese. Ru evane fatte ri Longobbarde. Mo è derepuate pecché Carle I d'Angiò dette ordene arru conde de Acerra de ru levà da mieze,còme ce c'èvane nascueste dende certe bande de eretèce.

La Sanda Croce
Alla via Croce, ca ndialètte ce chiama Sanda Croce e che a fi' ru '800 eva la strada pe trasì dende arre puaése, ce sta na croce de marme addò ce sctanne sculpiute n'angele da nu late e Gése Criscte da quire ate late. Ri stediùse dicene ca la Croce fué messa là quanne ru Re de Napule, Carle I d'Angiò recacciatte ri arètece ca da Capua c'èvane iute a nasconne dende arre cuastiélle della Rocca.

Ru ponde appise a use tibbetane
Dende a na reppa ascianghe arre cuasctielle della Rocca ce sctà ne ponde de fierre appise come a chire de ru Tibet addò è bielle passà pecché pare ca ce caminia pe l'aria.

 Ate pruggette 

Categoria:Comune da pruvincia 'e Isernia